Kauno Vinco Kudirkos viešoji biblioteka

**Kauno Vinco Kudirkos viešoji biblioteka** – viena seniausių savivaldybių viešųjų bibliotekų Lietuvoje, įkurta 1925 m. Įsikūrusi Kaune, Laisvės alėjos ir S. Daukanto gatvių kampe, pastato 2-ajame aukšte.

## Istorija

Biblioteka veiklą pradėjo 1925 m. Įstaigos įkūrėjas – pedagogas ir muziejininkas Vincas Ruzgas. Bibliotekai buvo suteiktas Vinco Kudirkos vardas. Fondą sudarė to meto pedagogų ir kitų inteligentų dovanotos knygos. Bibliotekos fondas 1944 m. sudegė. Per visą gyvavimo laikotarpį biblioteka buvo įsikūrusi įvairiose vietose, keitėsi jos pavadinimas. 1960 m. biblioteka įsikūrė dabartinėse patalpose Laisvės alėjoje. 1977 m. Kaune buvo 342 bibliotekos, kurių fonduose buvo 9 milijonai tomų. Bibliotekai Vinco Kudirkos vardas grąžintas 1988 m.

Įstaigos direktorė Nomeda Domeikienė pripažinta geriausia 2018 m. Lietuvos bibliotekos vadove. Jos rūpesčiu per keletą metų renovuota dauguma bibliotekos padalinių, įkurta pirmoji žaisloteka, įgyvendintos kitos skaitytojų aptarnavimo naujovės. 2019–2020 m. atnaujintos bibliotekos pagrindinio pastato erdvės, restauruoti langai, durys, vitražas laiptinėje. Patalpos pritaikytos žmonėms su judėjimo negalia, įrengtas keltuvas.

## Architektūra

Biblioteka įsikūrusi istorizmo stilistikos pastate, iškilusiame 1864 m. Pastatas rekonstruotas 1936 m. pagal architekto Arno Funko projektą. Jis stačiakampio plano, dviejų aukštų su pastoge. Pastate tarpukariu veikė brolių Juozo ir Jono Vailokaičių valdomas Ūkio bankas (prie bibiotekos įėjimo, iš dešinės, pakabinta atminimo lenta). Lankytojai gali pamatyti išlikusius Ūkio banko seifus.

## Fondai

Biblioteką sudaro 5 funkciniai skyriai, įkurti centralizavus miesto viešąsias bibliotekas, ir 20 padalinių, išdėstytų įvairiuose Kauno miesto mikrorajonuose. Biblioteka ir jos padaliniai kompiuterizuoti. Galima naudotis knygų, periodinių ar informacinių leidinių fondais, duomenų bazėmis, tradiciniais ir elektroniniais katalogais, internetu, išmokti naudotis kompiuteriu. Nuolat rengiamos parodos, susitikimai su knygų autoriais bei kiti renginiai.

2019 m. duomenimis, dokumentų fondą sudarė 321,6 tūkst. fizinių vienetų, šiuo fondu naudojosi 43,5 tūkst. vartotojų. Bibliotekoje dirbo 100 darbuotojų, iš jų 81 – profesionalus bibliotekininkas, 8 – kvalifikuoti specialistai, 11 – techninių darbuotojų.

## Bibliotekos iniciatyvos

Pagarsėjusi bibliotekos iniciatyva – Z. Kuzmickio padalinyje nuo 2018 m. veikianti Žaislų biblioteka, iš kurios žaislus ir stalo žaidimus galima nemokamai skolintis į namus taip pat kaip ir knygas. Žaislotekoje siūloma beveik 300 žaislų ir stalo žaidimų, įrengta ir žaislų mainykla, į kurią atnešus panaudotą žaislą iš jos galima išsirinkti kitą sau patikusį. Žaisloteka išrinkta įsimintiniausia 2018 metų Kauno kultūros iniciatyva, taip pat Lietuvos savivaldybių viešųjų bibliotekų asociacijos metų nominacijų skyrimo konkurse laimėjo kategorijoje „Biblioteka – vaikų ir jaunimo draugas“.

Kita žinoma bibliotekos iniciatyva – vasarą veikiančios skaityklos po atviru dangumi Lampėdžių ir Panemunės paplūdimiuose. Be knygų ar žurnalų, gamtoje žaidžiami stalo ir lauko žaidimai, kurių čia taip pat galima rasti.

Z. Kuzmickio padalinyje taip pat veikia ir Šerloko Holmso pabėgimo kambarys. Jis atidarytas tuo pačiu metu kaip ir Žaisloteka. Lankymasis kambaryje kauniečiams yra nemokamas.

Biblioteka siūlo technines-kūrybines dirbtuves Girstupio padalinyje. Dirbtuvės skirtos tiek mokyklinio amžiaus vaikams, tiek suaugusiems, tiek patyrusiems, tiek pirmą kartą susipažįstantiems su įrankiais. Čia mokomasi naudotis mechaniniais ir elektriniais prietaisais, ardyti ir tvarkyti seną buitinę, kompiuterinę techniką, pritaikyti panaudoti naujiems kūrybiniams sumanymams.

Pristatomos knygos į namus žmonėms su judėjimo negalia. Bibliotekos darbuotojai arba savanoriai pas tokius skaitytojus užsuka kartą per mėnesį.

## Padaliniai

Bibliotekoje 2022 m. vasarį buvo 23 filialai.

|-
|  || Aleksoto padalinys || Veiverių g. 43 || Aleksoto seniūnija ||  Įkurta 1940 m.
|-
|  || „Aušros“ padalinys || Aušros g. 37 || Žaliakalnio seniūnija || 
|-
|  || „Berželio“ padalinys || Taikos pr. 113b ||  || 
|-
| || Dainavos padalinys || Savanorių pr. 377 || Eigulių seniūnija ||  Įkurta 1967 m.
|-
|  || Eigulių padalinys || Šiaurės pr. 95 || Eigulių seniūnija ||  Veikia daugiaaukščiame gyvenamajame name.
|-
|  || Girstupio padalinys || Kovo 11-osios g. 24 || Gričiupio seniūnija ||  Veikia „Girstučio“ kultūros centro pastate.
|-
| || Kalniečių padalinys || Savanorių pr. 226 || Žaliakalnio seniūnija ||  Įkurta 1954 m.
|-
| || Lampėdžių padalinys || Romuvos g. 48 || Vilijampolės seniūnija ||  Įkurta 1959 m.
|-
|  || Meno ir muzikos skyrius || A. Mapu g. 18 || Centro seniūnija || 
|-
|  || Neries padalinys || A. Stulginskio g. 61 || Vilijampolės seniūnija ||  2017 m. veikė Varnių g. 36 pastate.
|-
|  || Palemono padalinys || Marių g. 37 || Petrašiūnų seniūnija ||  Įkurta 1951 m., veikia Palemono gimnazijos pastate.
|-
|  || Panemunės padalinys || Vaidoto g. 115 || Panemunės seniūnija ||  Įkurta 1952 m., 2017 m. veikė Vaidilos g. 27 pastate. Vėliau perkelta į Vaidoto g. 115 esantį Kauno visuomenės sveikatos centrą.
|-
|  || Parko padalinys || P. Lukšio g. 60 || Eigulių seniūnija ||  Anksčiau vadinosi Vitebsko biblioteka.
|-
| || Petrašiūnų padalinys || Ekskavatorininkų g. 8 || Petrašiūnų seniūnija ||  Įkurta 1937 m.
|-
|  || Romainių padalinys || Chodkevičių g. 6 || Šilainių seniūnija || 
|-
|  || „Šaltinio“ padalinys || Raudondvario pl. 230 || Vilijampolės seniūnija || 
|-
|  || Šančių padalinys || Sandėlių g. 7 || Šančių seniūnija ||  Įkurta 1940 m., veikia Kauno suaugusiųjų ir jaunimo mokymo centro patalpose.
|-
|  || Šilainių padalinys || Baltų pr. 51 || Šilainių seniūnija ||  2017 m. veikė Baltų g. 81, dabar veikia Santaros gimnazijos pastate.
|-
|  || Tirkiliškių padalinys || Tirkiliškių g. 51 || Aleksoto seniūnija || 
|-
| || Vaikų literatūros skyrius || V. Krėvės pr. 97a ||  || 
|-
|  || Vartotojų aptarnavimo skyrius || Laisvės al. 57 || Centro seniūnija || 
|-
|  || Vingytės padalinys || J. Borutos g. 23 || Panemunės seniūnija || 
|-
|  || Z. Kuzmickio padalinys || Raseinių g. 26 || Žaliakalnio seniūnija || 
|}

Uždaryti padaliniai:

|-
| || Fredos biblioteka || || Aleksoto seniūnija || Įkurta 1951 m.
|-
|  || Julijanavos biblioteka || Veiverių g. 71 || Aleksoto seniūnija || Veikė nuo 1958 m., uždaryta po 2012 m.
|-
| || Kazliškių biblioteka || || Aleksoto seniūnija || Uždaryta XXI a. pradžioje.
|-
| || Linksmadvario biblioteka || || Aleksoto seniūnija || Veikė nuo 1970 m. iki XXI a. 1-ojo dešimtmečio
|-
|  || Marvelės biblioteka || Marvelės g. 123 || Aleksoto seniūnija || Veikė nuo 1951 m. Marvelės g. 123 pastate, statytame 1937 m. Uždaryta XXI a. pradžioje.
|-
| || Senamiesčio biblioteka || || Centro seniūnija || Įkurta 1939 m.
|-
| || Vilijampolės biblioteka || || Vilijampolės seniūnija || Įkurta 1960 m.
|-
| || Zuikinės biblioteka || || Panemunės seniūnija || Įkurta 1949 m.
|-
| || Žaliakalnio biblioteka || || Žaliakalnio seniūnija || Įkurta 1939 m. kaip municipalinė biblioteka.
|}

## Šaltiniai

## Nuorodos
*